Kip velikog zadarskog znanstvenika Špire Brusine, koji stoji na zadarskoj rivi, oskvrnuli su nepoznati vandali urezavši na čelo kipa ustaško slovo "U".

Tako je slavni znanstvenik i zoologu svjetskog glasa postao žrtvom primitivizma kojem u civiliziranom svijetu nema mjesta.

Portal 057 podsjeća da je Brusina 1. srpnja 1868. počeo istraživati morsko dno u zadarskoj gradskoj luci pa se taj datum smatra rođendanom hrvatske biologije mora - inače, slavni prirodoslovac bio je prijatelj i sa samim Charlesom Darwinom.

Luka Gerlanc / CROPIX

Ovjekovječen na rivi u akademskom djelu kipara Ratka Petrića, Brusina se tijekom svoje znanstvene karijere bavio sustavnim izučavanjem živih i izumrlih mekušaca, ptica i sisavaca.

Luka Gerlanc / CROPIX

Ali eto, ni znanstvenik iz 19. stoljeća nije ostao pošteđen simbola izdajnika koji su većinu hrvatske obale predali Talijanima.